proxectonos/corpus_dominio_legal_administrativo_tmp huggingface dataset:
RESOLUCIÓN do 26 de setembro de 2023 pola que se amplía o prazo de presentación de solicitudes determinado na Resolución do 30 de decembro de 2022, pola que se regula a xestión en Galicia do programa de axuda á construción de vivendas en alugueiro social en edificios enerxeticamente eficientes do Plan de recuperación, transformación e resiliencia, financiado pola Unión Europea NextGenerationEU, para promotores públicos e privados, distintos deste instituto e se procede á súa convocatoria (código de procedemento VI406J).
Instituto Galego da Vivenda e Solo — III. Outras disposicións — 04/10/2023

O 7 de febreiro de 2023 publícase no
Diario Oficial de Galicia
(en diante, DOG) a Resolución do 30 de decembro de 2022, pola que se regula a xestión en Galicia do programa de axuda á construción de vivendas en alugueiro social en edificios enerxeticamente eficientes do Plan de recuperación, transformación e resiliencia, financiado pola Unión Europea NextGenerationEU, para promotores públicos e privados distintos do Instituto Galego da Vivenda e Solo (IGVS) e se procede á súa convocatoria (código de procedemento VI406J).
O ordinal noveno da devandita resolución determina que as axudas previstas nesta convocatoria poderanse solicitar desde o primeiro día hábil seguinte ao da súa publicación no DOG ata o 6 de outubro de 2023, agás que, con anterioridade a esa data se tivese esgotado o crédito orzamentario, o que será obxecto de publicación no DOG e na páxina web do IGVS mediante resolución ditada pola persoa titular da Dirección Xeral do IGVS.
Tendo en conta o número de solicitudes presentadas, procede ampliar o prazo inicialmente establecido, coa finalidade de que podan beneficiarse da axuda o maior número posible de entidades.
De conformidade con todo o anterior, no exercicio das facultades que me confire o artigo 4 do Decreto 97/2014, do 24 de xullo, polo que se establece a estrutura orgánica do Instituto Galego da Vivenda e Solo,
Primeiro. Ampliación do prazo de presentación de solicitudes
Ampliar o prazo para a presentación de solicitudes de axudas á construción de vivendas en alugueiro social en edificios enerxeticamente eficientes do Plan de recuperación, transformación e resiliencia, financiado pola Unión Europea NextGenerationEU, previsto no ordinal noveno da Resolución do 30 de decembro de 2022, ata o 30 de novembro de 2023, agás que, con anterioridade a esta data, se tivese esgotado o crédito orzamentario, o que será obxecto de publicación no DOG e na páxina web do IGVS mediante resolución ditada pola persoa titular da Dirección Xeral do IGVS.
Segundo. Efectos
Esta resolución producirá efectos a partir do día da súa publicación no DOG.
Santiago de Compostela, 26 de setembro de 2023
RESOLUCIÓN do 19 de setembro de 2023, da Dirección Xeral de Comercio e Consumo, pola que se publican as subvencións concedidas ao abeiro da Orde do 14 de abril de 2023 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e se convocan para o ano 2023 (código de procedemento IN201G; Diario Oficial de Galicia número 82, do 28 de abril).
Consellería de Economía, Industria e Innovación — III. Outras disposicións — 03/10/2023

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 25 das bases reguladoras da orde, publícanse as subvencións concedidas mediante resolución da conselleira de Economía, Industria e Innovación.
Norma reguladora: Orde do 14 de abril de 2023 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e se convocan para o ano 2023 (código de procedemento IN201G) e Orde do 28 de xullo de 2023 pola que se amplía a dotación orzamentaria das subvencións convocadas ao abeiro da Orde do 14 de abril de 2023.
Crédito orzamentario: 302.000,00 €.
Aplicacións orzamentarias: 05.04.751A.770.3, 05.04.751A.761.5 e 05.04.751A.781.4.
Santiago de Compostela, 19 de setembro de 2023
RESOLUCIÓN do 25 de setembro de 2023, da Secretaría Xeral Técnica da Consellería de Economía, Industria e Innovación, pola que se dá publicidade aos convenios de colaboración subscritos no segundo cuadrimestre do ano 2023.
Consellería de Economía, Industria e Innovación — III. Outras disposicións — 04/10/2023

O artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola antiga Vicepresidencia Primeira e Consellería de Economía, Industria e Innovación, actual Consellería de Economía, Industria e Innovación, nos meses de maio a agosto do ano 2023, que se incorpora como anexo a esta resolución.
Santiago de Compostela, 25 de setembro de 2023
ORDE do 13 de setembro de 2023 pola que se dispón o nomeamento dun vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 22/09/2023

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais o realizará a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
O artigo 10 do Regulamento, no seu número 4, sinala que dos sete vogais representantes dos sectores económicos relacionados coas actividades portuarias no Consello Reitor, tres o serán en representación das cámaras de comercio de Galicia, que desenvolverán a súa actividade nos portos de cada provincia costeira da Comunidade Autónoma. Sinala tamén que cada unha das cámaras de comercio das provincias da Coruña, Lugo e Pontevedra proporanlle á persoa titular da Presidencia da entidade pública empresarial Portos de Galicia polo menos un vogal, ou ben unha terna en que figure un representante de cada un dos sectores indicados no referido número.
Polo exposto, no exercicio da facultade atribuída, visto o acordo do Pleno do Consello Galego de Cámaras que tivo lugar o 10 de xullo de 2023, por proposta do presidente da entidade pública empresarial Portos de Galicia,
O nomeamento de José Manuel Fernández Alvariño como vogal no Consello Reitor da entidade pública empresarial Portos de Galicia, en representación da Cámara Oficial de Comercio, Industria e Navegación de Pontevedra.
Santiago de Compostela, 13 de setembro de 2023
ORDE do 13 de setembro de 2023 pola que se dispón a renovación dun vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 22/09/2023

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, de 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais o realizará a persoa titular da consellería competente en materia de portos, conforme dispón o artigo 13.2 da Lei 6/2017, de 12 de decembro.
O artigo 10 do Regulamento, no seu número 4, sinala que dos sete vogais representantes dos sectores económicos relacionados coas actividades portuarias no Consello Reitor, tres o serán en representación das cámaras de comercio de Galicia, que desenvolverán a súa actividade nos portos de cada provincia costeira da Comunidade Autónoma. Sinala tamén que cada unha das cámaras de comercio das provincias da Coruña, Lugo e Pontevedra proporanlle á persoa titular da Presidencia da entidade pública empresarial Portos de Galicia polo menos un vogal, ou ben unha terna en que figure un representante de cada un dos sectores indicados no referido número.
Polo exposto, no exercicio da facultade atribuída, visto o acordo do Pleno do Consello Galego de Cámaras que tivo lugar o 10 de xullo de 2023, por proposta do presidente da entidade pública empresarial Portos de Galicia,
A renovación de Juan Antonio Quiroga Lage como vogal no Consello Reitor da entidade pública empresarial Portos de Galicia, en representación da Cámara Oficial de Comercio, Industria e Navegación da Coruña.
Santiago de Compostela, 13 de setembro de 2023
ORDE do 13 de setembro de 2023 pola que se dispón o cesamento dun vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 22/09/2023

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que, mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais o realizará a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
O artigo 10 do Regulamento, no seu número 4, sinala que dos sete vogais representantes dos sectores económicos relacionados coas actividades portuarias no Consello Reitor tres serán en representación das cámaras de comercio de Galicia, que desenvolverán a súa actividade nos portos de cada provincia costeira da Comunidade Autónoma. Sinala tamén que cada unha das cámaras de comercio das provincias da Coruña, Lugo e Pontevedra lle proporán á persoa titular da Presidencia da entidade pública empresarial Portos de Galicia, polo menos, un vogal, ou ben unha terna na cal figure un representante de cada un dos sectores indicados no referido número.
Polo exposto, no exercicio da facultade atribuída, visto o Acordo do Pleno do Consello Galego de Cámaras que tivo lugar o 10 de xullo de 2023, por proposta do presidente da entidade pública empresarial Portos de Galicia,
O cesamento de Eduardo Barros Pereira como vogal no Consello Reitor da entidade pública empresarial Portos de Galicia, en representación da Cámara Oficial de Comercio, Industria e Navegación de Pontevedra, agradecéndolle os servizos prestados.
Santiago de Compostela, 13 de setembro de 2023
ORDE do 13 de setembro de 2023 pola que se dispón a renovación dun vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 22/09/2023

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que, mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais o realizará a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
O artigo 10 do Regulamento, no seu número 4, sinala que dos sete vogais representantes dos sectores económicos relacionados coas actividades portuarias no Consello Reitor tres serán en representación das cámaras de comercio de Galicia, que desenvolverán a súa actividade nos portos de cada provincia costeira da Comunidade Autónoma. Sinala tamén que cada unha das cámaras de comercio das provincias da Coruña, Lugo e Pontevedra lle proporán á persoa titular da Presidencia da entidade pública empresarial Portos de Galicia, polo menos, un vogal, ou ben unha terna na cal figure un representante de cada un dos sectores indicados no referido número.
Polo exposto, no exercicio da facultade atribuída, visto o Acordo do Pleno do Consello Galego de Cámaras que tivo lugar o 10 de xullo de 2023, por proposta do presidente da entidade pública empresarial Portos de Galicia,
A renovación de Jaime Luis López Vázquez como vogal no Consello Reitor da entidade pública empresarial Portos de Galicia, en representación da Cámara Oficial de Comercio, Industria e Navegación de Lugo.
Santiago de Compostela, 13 de setembro de 2023
RESOLUCIÓN do 4 de setembro de 2023 pola que se publica a modificación do plan de estudos do máster universitario en Planificación e Xestión de Destinos e Produtos Turísticos.
Universidade da Coruña — III. Outras disposicións — 13/09/2023

O Acordo do Consello de Ministros do 7 de outubro de 2016, publicado mediante a Resolución da Secretaría Xeral de Universidades do 14 de outubro de 2016 no Boletín Oficial del Estado (BOE) do 26 de outubro, establece o carácter oficial do título de máster universitario en Planificación e Xestión de Destinos e Produtos Turísticos pola Universidade da Coruña.
O plan de estudos do título de máster universitario en Planificación e Xestión de Destinos e Produtos Turísticos pola Universidade da Coruña foi publicado mediante a Resolución do 30 de abril de 2018 no BOE do 22 de maio e rectificado pola corrección de erros publicada no BOE do 2 de marzo de 2022.
A Universidade da Coruña presentou unha solicitude de modificación do plan de estudos do máster universitario en Planificación e Xestión de Destinos e Produtos Turísticos que obtivo o informe favorable da Axencia para a Calidade do Sistema Universitario de Galicia (ACSUG) o día 27 de abril de 2023, de acordo cos artigos 32 e 33 do Real decreto 822/2021, do 28 de setembro, polo que se establece a organización das ensinanzas universitarias e do procedemento de aseguramento da súa calidade.
Polo exposto,
Publicar o plan de estudos conducente á obtención do título de máster universitario en Planificación e Xestión de Destinos e Produtos Turísticos pola Universidade da Coruña coas modificacións aprobadas, que se estrutura segundo consta no anexo e con efectos desde o curso académico 2023/24.
A Coruña, 4 de setembro de 2023
Plan de estudos conducente á obtención do título de máster universitario en Planificación e Xestión de Destinos e Produtos Turísticos pola Universidade da Coruña
Código RUCT: 4315888.
Plan de estudos que se inicia no curso 2023/24 por modificación do plan anterior.
Estrutura das ensinanzas (Real decreto 822/2021, anexo II, punto 4.1).
1. Ámbito de coñecemento ao que se adscribe o título: Ciencias Económicas, Administración e Dirección de Empresas, Márketing, Comercio, Contabilidade e Turismo.
2. Distribución do plan de estudos en créditos ECTS, por tipo de materia:
Os 30 créditos optativos débense cursar do módulo correspondente á especialidade elixida.
3. Especialidades do título:
– Planificación e Xestión do Turismo.
– Investigación e Análise de Datos Turísticos.
4. Contido do plan de estudos:
Primeiro curso
Segundo curso
A unidade temporal de todas as materias é cuadrimestral.
5. Condicións de terminación:
Para obter o título de máster universitario en Planificación e Xestión de Destinos e Produtos Turísticos, o alumnado deberá superar 90 créditos ECTS distribuídos como se indica no punto 2, unha vez elixida a especialidade.
EXTRACTO da Orde do 5 de setembro de 2023 pola que se establecen as bases reguladoras e se procede á convocatoria de bolsas destinadas ao alumnado das universidades públicas do Sistema universitario de Galicia que participa en programas de mobilidade con países extracomunitarios no curso 2023/24, fóra do ámbito do programa Erasmus+ (código de procedemento ED441B).
Consellería de Cultura, Educación, Formación Profesional e Universidades — III. Outras disposicións — 14/09/2023

BDNS (Identif.): 715886.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
O alumnado das universidades públicas do Sistema universitario de Galicia que participe no curso 2023/24 en programas de intercambio con países extracomunitarios, realizados fora de ámbito do programa “Erasmus+”
Segundo. Obxecto
Convocar en réxime de concorrencia competitiva bolsas destinadas ao ao alumnado das universidades públicas do Sistema universitario de Galicia que participe no curso 2023/24 en programas de intercambio con países extracomunitarios, realizados fóra de ámbito do programa Erasmus+, relacionados cos estudos que está a cursar.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía das bolsas
O importe global previsto na orde é de 284.000 €.
Cada bolsa terá unha dotación de 1.700 € para intercambios realizados en Europa e de 2.500 euros para o resto do mundo.
Quinto. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día de prazo for inhábil, entenderase prorrogado ao primeiro día hábil seguinte e, se no mes do vencemento non houber día equivalente ao inicial do cómputo, entenderase que o prazo remata o último do mes.
Santiago de Compostela, 5 de setembro de 2023
CORRECCIÓN DE ERROS. Resolución do 16 de agosto de 2023, da Dirección Xeral de Formación Profesional, pola que se fai pública a relación de escolas de arte e superiores de deseño autorizadas para impartir ciclos formativos plurilingües (PluriArt), así como os ciclos formativos autorizados, para o curso 2023/24.
Consellería de Cultura, Educación, Formación Profesional e Universidades — III. Outras disposicións — 13/09/2023

Advertido un erro no anexo da antedita resolución, publicada no Diario Oficial de Galicia número 161, do venres 25 de agosto de 2023, é necesario facer a seguinte corrección:
Na páxina 50347, no anexo, onde di:
«Escolas de arte e superiores de deseño autorizadas para impartir ciclos formativos plurilingües (PluriArt) no curso 2023/24 e ciclos formativos autorizados
Debe dicir:
«Escolas de arte e superiores de deseño autorizadas para impartir ciclos formativos plurilingües (PluriArt) no curso 2023/24 e ciclos formativos autorizados
RESOLUCIÓN do 28 de xullo de 2023, da Secretaría Xeral de Apoio ao Emprego, Traballo Autónomo e Economía Social, pola que se dá publicidade das axudas concedidas da Orde do 26 de novembro de 2020 pola que se establecen as bases reguladoras do Programa I Microempresas, de mantemento do emprego e da actividade económica das microempresas de Galicia máis afectadas pola COVID-19 (TR400B), e do Programa II Hostalaría, de apoio ao sector da hostalaría (TR400C), e se procede á súa convocatoria para 2020.
Consellería de Promoción do Emprego e Igualdade — III. Outras disposicións — 04/09/2023

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 09.40.322C.470.8 e 09.40.322C.470.10 da Resolución do 28 de xullo de 2023, da Secretaría Xeral de Apoio ao Emprego, Traballo Autónomo e Economía Social, pola que se dá publicidade ás axudas concedidas da Orde do 26 de novembro de 2020 pola que se establecen as bases reguladoras do Programa I Microempresas, de mantemento do emprego e da actividade económica das microempresas de Galicia máis afectadas pola COVID 19 (TR400B), e do Programa II Hostalaría, de apoio ao sector da hostalaría (TR400C), e se procede á súa convocatoria para 2020.
Na web publicaranse as listaxes de concesión das axudas, con indicación da convocatoria, da persoa beneficiaria e da cantidade concedida da subvención outorgada. As persoas interesadas poden acceder á dita web na seguinte ligazón:
https://empregoeigualdade.xunta.gal/plans-de-rescate/persoas-e-entidades-beneficiarias
Santiago de Compostela, 28 de xullo de 2023
RESOLUCIÓN do 28 de xullo de 2023, da Secretaría Xeral de Apoio ao Emprego, Traballo Autónomo e Economía Social, pola que se dá publicidade ás axudas concedidas da Orde do 17 de novembro de 2020 pola que se establecen as bases reguladoras do Programa de rescate das persoas traballadoras autónomas afectadas pola crise da COVID-19, financiado con cargo ao programa operativo FSE Galicia 2014-2020, e se procede á súa convocatoria para o ano 2020 (código de procedemento TR400A).
Consellería de Promoción do Emprego e Igualdade — III. Outras disposicións — 04/09/2023

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 09.40.322C.470.8 e 09.40.322C.470.10 da Orde do 17 de novembro de 2020 pola que se establecen as bases reguladoras do Programa de rescate das persoas traballadoras autónomas afectadas pola crise da COVID-19, financiado con cargo ao programa operativo FSE Galicia 2014-2020, e se procede á súa convocatoria para o ano 2020 (código de procedemento TR400A).
Na web publicaranse as listaxes de concesión das axudas, con indicación da convocatoria, da persoa beneficiaria e da cantidade concedida da subvención outorgada. As persoas interesadas poden acceder á dita web na seguinte ligazón:
https://empregoeigualdade.xunta.gal/plans-de-rescate/persoas-e-entidades-beneficiarias
Santiago de Compostela, 28 de xullo de 2023
RESOLUCIÓN do 23 de agosto de 2023, da Secretaría Xeral de Apoio ao Emprego, Traballo Autónomo e Economía Social, pola que se dá publicidade das axudas concedidas da Orde do 17 de febreiro de 2021 pola que se establecen as bases reguladoras do II Plan de rescate das persoas traballadoras autónomas e ás microempresas afectadas pola COVID-19 mediante o Programa I de persoas traballadoras autónomas (TR500A) e do Programa II de microempresas (TR500B), susceptible de ser financiada parcialmente polo Fondo Social Europeo (FSE), e se procede á súa convocatoria para o ano 2021.
Consellería de Promoción do Emprego e Igualdade — III. Outras disposicións — 05/09/2023

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 11.04.322C.470.8 e 11.04.322C.470.10 da Orde do 17 de febreiro de 2021 pola que se establecen as bases reguladoras do II Plan de rescate das persoas traballadoras autónomas e ás microempresas afectadas pola COVID-19 mediante o Programa I de persoas traballadoras autónomas (TR500A) e do Programa II de microempresas (TR500B), susceptible de ser financiada parcialmente polo Fondo Social Europeo (FSE), e se procede á súa convocatoria para o ano 2021.
Na web publicaranse as listaxes de concesión das axudas, con indicación da convocatoria, da persoa beneficiaria e da cantidade concedida da subvención outorgada. As persoas interesadas poden acceder á dita web na seguinte ligazón:
https://empregoeigualdade.xunta.gal/plans-de-rescate/persoas-e-entidades-beneficiarias
Santiago de Compostela, 23 de agosto de 2023
RESOLUCIÓN do 5 de setembro de 2023 pola que se dá publicidade dos convenios de colaboración subscritos no segundo cuadrimestre do ano 2023.
Axencia Tributaria de Galicia — III. Outras disposicións — 14/09/2023

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
Artigo único
Dar publicidade á relación dos convenios subscritos pola Axencia Tributaria de Galicia nos meses de maio, xuño, xullo e agosto do ano 2023, que se incorpora como anexo a esta resolución.
Santiago de Compostela, 5 de setembro de 2023
RESOLUCIÓN do 30 de agosto de 2023 de cesamento de membros do Comité Territorial de Ética da Investigación de Pontevedra-Vigo-Ourense.
Consellería de Sanidade — II. Autoridades e persoal — 12/09/2023

O presidente do Comité Territorial de Ética da Investigación de Pontevedra-Vigo-Ourense comunicou o día 20.7.2023 a proposta de cesamento de dúas persoas membro do referido comité.
Antecedentes:
1. No Decreto 63/2013, do 11 de abril, regúlanse os comités de ética da investigación en Galicia como órganos colexiados encargados da valoración ética, metodolóxica e legal dos estudos de investigación con seres humanos, o seu material biolóxico ou os seus datos de carácter persoal.
Co referido decreto creouse unha rede de comités de ética da investigación con diferentes funcións na avaliación dos estudos de investigación en referencia ao seu ámbito territorial, un deles é o de Pontevedra-Vigo-Ourense.
2. Mediante a Resolución do 11 de marzo de 2022, que se publicou no
Diario Oficial de Galicia
do 23.3.2022, concedeuse a renovación da acreditación do Comité Territorial de Ética da Investigación de Pontevedra-Vigo-Ourense e nomeáronse como membros as persoas que se relacionaban no seu anexo.
Consideracións legais e técnicas:
1. O Decreto 63/2013, do 11 de abril, regula os comités de ética de investigación clínica de Galicia. No relativo á súa composición, o artigo 9.5 sinala que as persoas membro deste comité serán designadas e nomeadas pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada entre homes e mulleres. O/a presidente/a, vicepresidente/a, secretario/a e vicesecretario/a serán elixidos/as polo propio comité de entre os seus membros.
2. O punto 6 do artigo 9 dispón que o nomeamento se efectuará por un período coincidente co de vixencia da acreditación do comité, aínda que poderá ser revogado, ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou ben por incumprimento notorio das súas funcións, a criterio do comité, e logo de audiencia do/da interesado/a.
3. Sobre a composición numérica, en concreto, o punto 1 do mesmo artigo sinala que estará formado por un mínimo de nove e un máximo de quince membros, de maneira que se asegure a independencia, competencia e experiencia na toma de decisións e no cumprimento das súas funcións.
Na actualidade, o Comité Territorial de Ética da Investigación de Pontevedra-Vigo-Ourense conta con catorce membros e, coa referida proposta, a composición axústase igualmente ao tope numérico indicado no parágrafo anterior, dado que se propón o cesamento de dúas persoas: María Elena Gallardo Martín e María Teresa López Monteagudo.
Logo de ver o que se expuxo e de acordo coa proposta do 7.8.2023 que efectuou a Secretaría Xeral Técnica da Consellería de Sanidade,
O cesamento de María Elena Gallardo Martín e de María Teresa López Monteagudo como membros do Comité Territorial de Ética da Investigación de Pontevedra-Vigo-Ourense.
Santiago de Compostela, 30 de agosto de 2023
EXTRACTO da Orde do 24 de agosto de 2023 pola que se aproban as bases que rexerán a convocatoria de bolsas de formación, en réxime de empresa tutelada, para os/as titulados/as en ciclos formativos de acuicultura, e se procede á súa convocatoria (código de procedemento PE601C).
Consellería do Mar — III. Outras disposicións — 07/09/2023

BDNS (Identif.): 714728.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Españois ou nacionais dun país membro da Unión Europea ou estranxeiros con permiso de residencia en España no momento de solicitar a bolsa, e con dominio dalgunha das linguas oficiais da Comunidade Autónoma de Galicia, que estean en posesión do ciclo formativo de acuicultura na data de remate do prazo de presentación de solicitudes desta orde de convocatoria e que cursasen os seus estudos nalgún dos centros públicos ou privados situados na Comunidade Autónoma de Galicia. Poderanse presentar aqueles/as alumnos/as titulados/as como técnicos/as medios en Operacións de Cultivo Acuícola/técnicos/as medios en Cultivos Acuícolas e/ou técnicos/as superiores en Produción Acuícola/técnicos/as superiores en Acuicultura.
Segundo. Obxecto
Formación, en réxime de empresa tutelada, de catro persoas tituladas nos ciclos formativos de acuicultura.
Terceiro. Bases reguladoras
Orde do 24 de agosto de 2023 pola que se aproban as bases que rexerán a convocatoria de bolsas de formación, en réxime de empresa tutelada, para os/as titulados/as en ciclos formativos de acuicultura, e se procede á súa convocatoria (código de procedemento PE601C).
Cuarto. Contía
O financiamento destas bolsas farase con cargo ás partidas orzamentarias 15 03 422K 4800 (86.400 €) e 15 03 422K 4840 (7.840 €) dos orzamentos xerais da Comunidade Autónoma de Galicia dos anos 2023-2025, que se destinarán ao pagamento das mensualidades dos bolseiros e das cotas da Seguridade Social, respectivamente. O importe bruto mensual de cada bolsa será de novecentos euros (900 €). O número de bolsas é de catro.
Quinto. Prazo de presentación de solicitudes
Un (1) mes, que contará a partir do día seguinte ao da publicación desta orde no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Santiago de Compostela, 24 de agosto de 2023
RESOLUCIÓN do 6 de setembro de 2023 pola que se anuncia a convocatoria de axudas de acción social para o persoal laboral desta entidade para o exercicio 2023.
Consello da Cultura Galega — III. Outras disposicións — 22/09/2023

A Comisión Executiva do Consello da Cultura Galega, na súa reunión do 27 de xullo de 2023, aprobou as bases reguladoras para a concesión das axudas ao seu persoal, encadradas dentro dos fondos de acción social para o exercicio 2023: axudas para a atención a persoas con discapacidade. Estas bases están expostas no taboleiro de anuncios e na intranet da institución e queda aberto o prazo de presentación de solicitudes a partir do día seguinte ao da publicación deste anuncio no Diario Oficial de Galicia durante quince días hábiles.
Santiago de Compostela, 6 de setembro de 2023
CORRECCIÓN DE ERROS. Resolución do 10 de maio de 2023 pola que se fan públicas as bases e as condicións xerais de participación nas actividades formativas.
Escola Galega de Administración Pública — III. Outras disposicións — 04/08/2023

Advertido erro na referida resolución, publicada no DOG número 96, do 23 de maio de 2023, cómpre facer a seguinte corrección:
Na páxina 31136, na disposición derradeira segunda, onde di: «A presente resolución entrará en vigor aos tres meses da súa publicación no Diario Oficial de Galicia», debe dicir: «A presente resolución entrará en vigor aos seis meses da súa publicación no Diario Oficial de Galicia».
EXTRACTO da Resolución do 19 de setembro de 2023 pola que se convoca o procedemento de concorrencia para a selección dunha entidade colaboradora para a entrega e distribución dos fondos das axudas do programa #DescubreGaliciaenOutono a través dos bonos turísticos (código de procedemento TU985E).
Axencia de Turismo de Galicia — III. Outras disposicións — 22/09/2023

BDNS (Identif.): 717500.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades colaboradoras
Poderán ser entidades colaboradoras as entidades financeiras privadas con personalidade xurídica e plena capacidade de obrar, validamente constituídas, que cumpran os seguintes requisitos:
– Ter oficinas comerciais abertas, cando menos, nos concellos de máis de 20.000 habitantes das catro provincias galegas.
– Ter colaborado na xestión financeira da Xunta de Galicia nos últimos dous anos.
A entidade financeira colaboradora actuará en nome do órgano concedente para todos os efectos relacionados coa subvención, entregando e distribuíndo os fondos públicos aos establecementos turísticos de aloxamento e ás axencias de viaxes adheridos ao programa.
Segundo. Obxecto
O obxecto da colaboración é a entrega e distribución das axudas do programa #DescubreGaliciaenOutono a través dos bonos turísticos.
Para estes efectos, subscribirase o oportuno convenio de colaboración coa Axencia de Turismo de Galicia segundo o modelo que figura como anexo I da resolución.
Terceiro. Criterios de selección da entidade colaboradora
Os criterios obxectivos que servirán de base para a adxudicación deste procedemento de selección son os seguintes:
– Proposta técnica que describa coa amplitude e o detalle precisos todos os elementos necesarios para a articulación da colaboración solicitada: ata 70 puntos.
– Experiencia no desenvolvemento de programas similares, tendo especialmente en conta o alcance e a amplitude do programa en función do número da poboación: ata 30 puntos.
Cuarto. Bases reguladoras
As bases reguladoras para a concesión de axudas do programa #DescubreGaliciaenOutono a través dos bonos turísticos publicaranse conxuntamente coa convocatoria do programa.
Quinto. Compensación económica
A compensación económica a favor da entidade colaboradora polos gastos de posta en funcionamento, seguimento e control do programa #DescubreGaliciaenOutono, a través dos bonos turísticos, é de 60.000,00 €, financiados con cargo á aplicación orzamentaria 04.A2.761A.480.0 dos orzamentos da Axencia de Turismo de Galicia para o ano 2023.
Sexto. Prazo de presentación de solicitudes
O prazo máximo de presentación de solicitudes será de cinco días naturais contados a partir do día seguinte ao da publicación desta resolución no Diario Oficial de Galicia.
Santiago de Compostela, 19 de setembro de 2023
EXTRACTO da Orde do 14 de setembro de 2023 pola que se establecen as bases reguladoras e se procede á convocatoria de axudas destinadas a persoas tituladas universitarias en situación de desemprego para a matrícula nun máster universitario oficial ofertado polas universidades públicas do Sistema universitario de Galicia no curso académico 2023/24 (código de procedemento ED421A).
Consellería de Cultura, Educación, Formación Profesional e Universidades — III. Outras disposicións — 22/09/2023

BDNS (Identif.): 717112.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Persoas desempregadas con titulación universitaria matriculadas no curso 2023/24 nun máster universitario oficial ofertado polas universidades públicas do Sistema universitario de Galicia.
Segundo. Obxecto
Convocar, en réxime de concorrencia competitiva, axudas destinadas a financiar os gastos derivados da matrícula nun máster universitario oficial ofertado polas universidades públicas do Sistema universitario de Galicia.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía das axudas
O importe global previsto na orde é de 90.000,00 €.
A contía da axuda cubrirá o importe das materias matriculadas por primeira vez, ata un máximo de 60 créditos, do máster universitario oficial segundo os prezos públicos establecidos no anexo do Decreto 98/2023, do 22 de xuño, polo que se fixan os prezos públicos pola prestación de servizos académicos e administrativos nas universidades públicas do Sistema universitario de Galicia para o curso académico 2023/24 (DOG núm. 124, do 30 de xuño).
Para os incluídos nos puntos 2 e 3 do anexo do decreto a contía máxima asignada será de 835,80 euros para os da epígrafe A), e de 591,00 euros para os da epígrafe B).
Quinto. Prazo de presentación de solicitudes
Será dun mes, contado desde o día seguinte ao da publicación da convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Santiago de Compostela, 14 de setembro de 2023
ORDE do 13 de setembro de 2023 pola que se autorizan a apertura e o funcionamento do centro privado Cesforem Formación, da Coruña.
Consellería de Cultura, Educación, Formación Profesional e Universidades — III. Outras disposicións — 22/09/2023

A titularidade do centro privado (CPR) Cesforem Formación, da Coruña, solicita a autorización para impartir dous ciclos formativos de grao medio (CM) Coidados Auxiliares de Enfermaría e un ciclo formativo de grao superior (CS) Hixiene Bucodental.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Autorización de ensinanzas
Autorizar a apertura e o funcionamento do centro privado que se sinala a seguir:
Denominación xenérica: centro privado (CPR).
Denominación específica: Cesforem Formación.
Código do centro: 15033290.
Domicilio: avda. Monelos, 45 baixo.
Localidade: A Coruña.
Código postal: 15009.
Concello: A Coruña.
Provincia: A Coruña.
Titular: Formación Profesional y Certificados de Galicia, S.L.
Ensinanzas que se autorizan:
Réxime ordinario, modalidade presencial
– 2 CM Coidados Auxiliares de Enfermaría (2 unidades para 20 postos escolares cada unha).
– 1 CS Hixiene Bucodental (2 unidades para 20 postos escolares cada unha).
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación, Formación Profesional e Universidades da Coruña, logo de informe do Servizo Territorial de Inspección Educativa, aprobará expresamente a relación de persoal que impartirá docencia no dito centro, así como o equipamento adecuado.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 13 de setembro de 2023
RESOLUCIÓN do 5 de setembro de 2023 pola que se publica a modificación do plan de estudos do máster universitario en Avogacía e Procuradoría.
Universidade da Coruña — III. Outras disposicións — 15/09/2023

O Acordo do Consello de Ministros do 8 de marzo de 2013, publicado mediante a Resolución da Secretaría Xeral de Universidades do 2 de abril de 2013 no Boletín Oficial del Estado (BOE) do 23 de abril, establece o carácter oficial do título de máster universitario en Avogacía e Procuradoría pola Universidade da Coruña.
O plan de estudos do título de máster universitario en Avogacía e Procuradoría pola Universidade da Coruña foi publicado mediante a Resolución do 20 de novembro de 2015 no BOE do 9 de decembro.
A Universidade da Coruña presentou unha solicitude de modificación do plan de estudos do máster universitario en Avogacía e Procuradoría que obtivo o informe favorable da Axencia para a Calidade do Sistema Universitario de Galicia (ACSUG) o día 22 de xuño de 2023, de acordo cos artigos 32 e 33 do Real decreto 822/2021, do 28 de setembro, polo que se establece a organización das ensinanzas universitarias e do procedemento de aseguramento da súa calidade.
Polo exposto,
Publicar o plan de estudos conducente á obtención do título de máster universitario en Avogacía e Procuradoría pola Universidade da Coruña coas modificacións aprobadas, que se estrutura segundo consta no anexo e con efectos desde o curso académico 2023/24.
A Coruña, 5 de setembro de 2023
Código RUCT: 4313635.
Plan de estudos que se inicia no curso 2023/24 por modificación do plan anterior.
O título de máster universitario en Avogacía e Procuradoría reúne as competencias xurídicas do Regulamento da Lei 34/2006, do 30 de outubro, sobre o acceso ás profesións da Avogacía e a Procuradoría, aprobado polo Real decreto 64/2023, do 8 de febreiro (BOE do 9 de febreiro).
Estrutura das ensinanzas (Real decreto 822/2021, anexo II, punto 4.1).
1. Ámbito de coñecemento a que se adscribe o título: dereito e especialidades xurídicas.
2. Distribución do plan de estudos en créditos ECTS, por tipo de materia:
3. Contido do plan de estudos.
Primeiro curso
Segundo curso
A unidade temporal de todas as materias é cuadrimestral.
4. Condicións de terminación.
O alumnado deberá superar 90 créditos ECTS, distribuídos como se indica no punto 2, para obter o título de máster universitario en Avogacía e Procuradoría pola Universidade da Coruña.
RESOLUCIÓN do 7 de setembro de 2023 pola que se dá publicidade dos convenios de colaboración subscritos no segundo cuadrimestre do ano 2023.
Axencia de Turismo de Galicia — III. Outras disposicións — 15/09/2023

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade da Xunta de Galicia debe facer pública no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade da relación dos convenios de colaboración subscritos pola Axencia de Turismo de Galicia nos meses de maio, xuño, xullo e agosto do ano 2023, que se incorpora como anexo a esta resolución.
Santiago de Compostela, 7 de setembro de 2023
RESOLUCIÓN do 6 de setembro de 2023, da Secretaría Xeral Técnica da Consellería do Mar, pola que se dá publicidade aos convenios de colaboración subscritos no segundo cuadrimestre do ano 2023.
Consellería do Mar — III. Outras disposicións — 15/09/2023

O artigo 15 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Mar, nos meses de maio, xuño, xullo e agosto de 2023, que se incorporan no anexo a esta resolución.
Santiago de Compostela, 6 de setembro de 2023
RESOLUCIÓN do 28 de xullo de 2023 pola que se dá publicidade da adhesión dunha entidade financeira ao convenio para a habilitación dun marco de apoio ao acceso ao financiamento das pequenas e medianas empresas, subscrito entre o Instituto Galego de Promoción Económica (Igape) e as sociedades de garantía recíproca (financiamento Igape-pemes) (código de procedemento IG535A).
Instituto Galego de Promoción Económica — III. Outras disposicións — 08/08/2023

O Consello de Dirección do Instituto Galego de Promoción Económica, na súa xuntanza do día 28 de marzo de 2023, acordou por unanimidade dos seus membros asistentes a aprobación das bases reguladoras do marco de apoio ao acceso ao crédito das pequenas e medianas empresas, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca (SGR) e as entidades de crédito adheridas (financiamento Igape-pemes). As ditas bases publícanse mediante a Resolución do 9 de maio de 2023 (DOG núm. 90, do 11 de maio).
Xunto co texto das devanditas bases publicouse a relación das entidades financeiras que se adheriron ao convenio.
Posteriormente, o 26 de xullo de 2023, adhírese a entidade financeira Cajamar Caja Rural, S.C., polo que cómpre facelo público.
Polo que antecede, en virtude das facultades que teño conferidas,
Engadir a entidade financeira Cajamar Caja Rural, S.C. á relación de entidades financeiras adheridas ao convenio para a habilitación dun marco de apoio ao acceso ao financiamento das pequenas e medianas empresas, subscrito entre o Instituto Galego de Promoción Económica (Igape) e as sociedades de garantía recíproca (financiamento Igape-pemes).
Santiago de Compostela, 28 de xullo de 2023